**กรณีศึกษาเกษตรกรสวนยางพารา พืชร่วมยางจังหวัดระนอง**

**สวนยางพาราผสมผสานโดยจัดรูปแบบปลูกพืชสลับแถว**

เจ้าของแปลง/เกษตรกร : นายอภิชา ทองสุย **โทร.** 086-4709791

**ที่อยู่** : 15/3 ม. 2 ต.กะเปอร์ อ.กะเปอร์ จ.ระนอง **จำนวนพื้นที่** 27 ไร่

**1.บริบทพื้นที่และแรงบันดาลใจในการเกษตรสวนยางยั่งยืน (พืชร่วมยาง)**  นายอภิชา ทองสุยประธานกลุ่มวิสาหกิจชุมชนผู้ผลิตยางพารากะเปอร์ ศูนย์เรียนรู้เศรษฐกิจพอเพียง สปก.ระนอง และหมอดินอาสา :กรมพัฒนาที่ดิน ครูบัญชี:กรมตรวจบัญชีสหกรณ์ มีความมุ่งมั่นตั้งใจน้อมนำหลักปรัชญาเศรษฐกิจพอเพียงพระบาทสมเด็จเจ้าอยู่หัวภูมิพล รัชกาลที่ 9 มาประยุกต์ปฏิบัติในการทำการเกษตรครบวงจร เพื่อปรับเปลี่ยนวิถีการผลิตจากเกษตรเชิงเดี่ยวเป็นเกษตรผสมผสาน ลดความเสี่ยงในการประกอบอาชีพเกษตรกรรม แก้ปัญหายางพาราราคาตกต่ำ และได้ผ่านมาได้ศึกษาเรียนรู้ ดูงานรูปแบบการทำเกษตรเศรษฐกิจพอเพียงจากพื้นที่ต่าง นำปรับรูปแบบการทำเกษตรสวนยางพารา ปลูกไม้ผลเสริมในสวนยาง พืชพืชผักท้องถิ่น จัดโซนพื้นที่ทำเกษตรที่หลากหลายกิจกรรม ตั้งแต่ปี 2548 ถึงปัจจุบันได้เป็นเป็นตัวอย่าง แหล่งเรียนรู้ให้แก่เกษตรกร

นายอภิชา กล่าวถึงหลักคิดการทำงาน “ เพราะงานพัฒนาที่ทำ เราเป็นเจ้าของร่วมกับชุมชน จะให้ใครที่ไหนมาพัฒนาให้เรา เราทุกคนต้องช่วยกันทำ ช่วยกันดูแลด้วยภูมิปัญญาที่มี และยึดมั่นบนผลประโยชน์ของชุมชน และกล้ายืนหยัดทำในสิ่งที่ถูกต้องและเป็นธรรม ”

**2. ความคาดหวังจากการสวนยางยั่งยืน(พืชร่วมยาง) ขยายผลศูนย์เรียนรู้เศรษฐกิจพอเพียง สปก.ระนอง ให้เกษตรกรรายอื่นได้**สืบสานตามรอยพ่อพอเพียง ทำการเกษตรผสมผสานทั้งพืชและสัตว์ การผลิตปุ๋ยชีวภาพ การเพาะกล้าไม้ การเพิ่มรายได้จากสวนยาง จากพืชผักเหลียง มะนาว สมุนไพร ไม้ดอก และการพัฒนา ต่อยอดกลุ่มวิสาหกิจชุมชนผู้ผลิตยางพารากะเปอร์ ซึ่งมีสมาชิก 152 ราย ทุนหมุนเวียน 2.2 ล้านบาท ให้มีสมาชิกมีเงินออมผ่านการสัจจะออมทรัพย์ และทุนหมุนเวียนบริการสินเชื่อ สวัสดิการแก่สมาชิก รวมทั้งต่อยอดกิจกรรมการผลิตอื่น ในการพัฒนาคุณภาพชีวิตสมาชิกในหมู่บ้าน

**3. รูปแบบการทำสวนยางยั่งยืนของนายอภิชา ทองสุย** มีการทำเกษตรผสมผสาน มีกิจกรรมการผลิตทั้งพืชและสัตว์ที่หลากหลาย โดยจัดแบ่งพื้นที่ไว้ 4 โซน โซนพื้นที่ 1 ไร่ สำหรับบ้านที่อยู่อาศัยและพืชผักสวนครัว โซนที่ 2 พื้นที่ลุ่ม 3 ไร่ ปลูกมะนาว พืชผักและไม้พื้นบ้านกับขุดสระน้ำเลี้ยงปลา ทำเรือนเพาะชากล้าไม้ ศูนย์เรียนรู้เศรษฐกิจพอเพียง โซนที่ 3 พื้นที่ 12 ไร่ สวนยางพาราแซมด้วยไม้ผลลองกองและผักเหลียง โซนที่ 4 พื้นที่ 11 ไร่ โค่นยางพารา จัดแถวแบบฟันทัวแล้ว ปลูกทุเรียน ผสมกับไม้พื้นที่บ้านกับไม้ป่าเศรษฐกิจ (ได้รับทุนสงเคราะห์ กยท. ปี 61 ปลูกระยะ 3+10 เมตร 50 ต้นต่อไร่)

**4. การบรรลุเป้าหมายทำสวนยางยั่งยืนของของนายอภิชา ทองสุย**  หลังการปรับเปลี่ยนการผลิตจากสวนยางเชิงเดี่ยวมาเป็นสวนยางยั่งยืน(เกษตรกรรมยั่งยืน :รูปแบบเกษตรผสมผสาน) มีผลลัพธ์ที่เกิดขึ้น 4 ประการ ดังนี้ 1) มีความมั่นทางอาหารในครัวเรือนและชุมชน : ผลผลิตจากพืชและสัตว์ที่เลี้ยงไว้ มีผักผลไม้ปลอดสารไว้บริโภคและแจกจ่ายแก่ญาติมิตร 2) มีรายได้และลดรายจ่ายในครัวเรือน : รายได้ทั้งรายวันและสัปดาห์จากพืชผักพื้นบ้าน จำหน่ายกล้าพันธ์ไม้-ไม้ประดับ พร้อมๆ กับลดค่าใช้จ่ายซื้อผักผลไม้มาบริโภคในครัวเรือน 3)ลดต้นทุนการผลิตในแปลงเกษตร ทั้งค่าปุ๋ย แรงงานน้อยลง ไม่ใช้สารเคมีในแปลง อันเป็นการเพิ่มรายได้จากสวนยาง 4) ต้นยางพาราความต้านทานโรค เมื่อระบบนิเวศฟื้นคืนเกื้อกูลซึ่งกันและกัน

**5. มีรายได้/รายจ่ายครัวเรือนจากการทำสวนยางยั่งยืน ของนายอภิชา ทองสุย**

**ตารางแสดงรายได้ –รายจ่าย ครัวเรือน ในแปลงเกษตร 27 ไร่**

|  |  |  |  |  |
| --- | --- | --- | --- | --- |
| ประเภท/ห้วงเวลา | กิจกรรมการผลิต | รายได้  (บาท/ปี) | รายจ่าย  (บาท/ปี) | หมายเหตุ |
| รายวัน | รายได้: ลดค่าใช้จ่ายพืชผักอาหารและสัตว์น้ำในครัวเรือน วันละ 200 บาท และจำหน่ายพันธุ์ไม้/กล้าไม้/ไม้ดอกไม้ประดับ 700 บาท รวมเดือนละ 8,100 บาท | 97,200 |  |  |
| สัปดาห์ | รายได้: ค่าพืชผักเหลียง มะนาว ละ 2500 บาท เดือนละ 10,000 บาท | 120,000 |  |  |
| จ่ายค่าแรงงาน 2 คน สป.3000 บาท เดือนละ 12,000 บาท |  | 120,000 |  |
| รายเดือน | รายได้:ยางพารา 12 ไร่ เดือนละ 10,000 หลักหักค่าแรงแล้วคงเหลือ 5,000 บาท จำนวน 10 เดือน(ปิดกรีด 2 เดือน)  รายจ่าย: ค่าวัสดุอุปกรณ์การเกษตร เฉลี่ยเดือนละ 3000 บาท | 100,000 | 96,000 |  |
| รายปี | รายได้:จำหน่ายผลไม้ลองกอง | 20,000 |  |  |
| รวมต่อปี | ประมาณการรายได้-รายจ่ายต่อปี | 337,200 | 216,000 |  |
| มูลค่าต้นไม้ | -ไม้ป่าเศรษฐกิจ อายุ 7 ปี จำนวน 500 ต้น (500+365+3+7= 3,832,500)  รวมมูลค่าต้นไม้ในแปลง ณ ปัจจุปัน  3,832,500 บาท |  |  | (การคำนวณมูลค่าของธนาคารต้นไม้ คือ จำนวนต้น+จำนวนวัน+วันละ 3 บาท+จำนวนปี = มูลค่าต้นไม้) |

สรุป รายได้จากยางพาราในพื้นที่พืชร่วมยางได้เท่าเดิม ซึ่งมาจากรายได้พืชอายุสั้นไม่ต่ำกว่า 28,100 บาท/เดือน ทั้งนี้ลดค่าใช้จ่ายการบริโภคในครัวเรือนและแบ่งปันกับเครือข่าย ประมาณการเป็นจำนวน 6,000 บาท/เดือน ลดต้นทุนการผลิตได้ประมาณ 10,500 บาท/เดือน และมีมูลค่ารวมทางสินทรัพย์ในแปลง(รวมที่ดินและสิ่งปลูกสร้าง) 7,400,000 บาท

**6. การเป็นสมาชิกกลุ่มสถาบันเกษตรกร เช่น กลุ่มวิสาหกิจชุมชน กลุ่มเกษตรกร ฯลฯ และบทบาทหน้าที่ในกลุ่ม การได้รับประโยชน์จากการรวมกลุ่ม**

**นายอภิชา ทองสุย** เป็นประธานวิสาหกิจชุมชนผู้ผลิตยางพารากะเปอร์ ทำหน้าที่ในการบริหารจัดการกลุ่มทั้งการออมเงินและให้บริการสินเชื่อเพื่อการผลิต การผลิตปุ๋ยชีวภาพและปัจจัยการผลิตแก่สมาชิก อีกทั้งยังเป้นอาสาสมัครทั้งหมอดินอาสา และครูบัญชี รวมทั้งเป็นคณะกรรมการปฏิรูปที่ดินจังหวัดระนอง

7**. ปัจจัยประสบความสำเร็จในการทำสวนยางยั่งยืน มีอะไรบ้าง** ของนายอภิชา ทองสุย สรุปได้ 3 ประการสำคัญ ได้แก่ 1)มีการศึกษาเรียนรู้จากแปลงเกษตรต้นแบบสวนจากแปลงต่างๆ การฝึกอบรมหลักสูตรต่างๆ ปรับประยุกต์ตามหลักปรัชญาเศรษฐกิจพอเพียงใช้ จัดโซนพื้นที่แปลงเกษตรทำการผลิตผสมผสานที่เหมาะสม 2)มีทุนที่เพียงพอสำหรับพัฒนาการประกอบการ พัฒนาปรับปรุงแปลงเกษตร 3)มีสมาชิกเครือข่ายและภาคีสนับสนุน ในฐานะเป็นประธานกลุ่มสถาบันเกษตรกร จึงได้รับการสนับสนุนและความร่วมมือจากภายนอกได้มาดียิ่ง

8**. ปัญหาอุปสรรคจากการทำทำสวนยางยั่งยืน มีอะไรบ้าง** ที่ผ่านมาก็จะพบปัญหา 1)ด้านแรงงานภาคเกษตรราคาแพงด้วยการทำการเกษตรไม่ใช้สารเคมีจึงต้องใช้แรงงมาต่อเนื่อง 2)ข้อจำกัดทางระเบียนข้อกฎหมายราชการในการดำเนินงานขอรับการสนับสนุนจากราชการให้บริการแก่สมาชิกกลุ่มเกษตรกรและเครือข่าย

9**. แผนงานในอนาคตต่อการทำพืชร่วมยางอย่างไร ?**  พัฒนาแปลงสวนยางพาราแต่ละโซนพื้นที่มีพันธุพืชที่หลากหลาย นำมาแปรรูปรูปเพิ่มมูลค่าให้เกิดรายได้ เป็นตัวอย่างแก่สมาชิกกลุ่มและเครือข่ายสวนยางพารา และขยายผลความรู้ โดยศูนย์เรียนรู้เศรษฐกิจพอเพียง ผ่านองค์ความรู้การเกษตรผสมผสาน

10**. ข้อเสนอแนะอะไรบ้างต่อหน่วยงานต่างๆที่เกี่ยวข้อง เช่น กยท. /สนง.เกษตร/ เกษตรและสหกรณ์ ฯลฯ ในการทำนโยบายทำสวนยางยั่งยืน มีอะไรบ้าง**

คือ

1) การยางแห่งประเทศไทย(กยท.) และกระทรวงเกษตร ควรสนับสนุนหรือเพิ่มแรงจูงใจให้เกษตรกรทำเกษตรผสมผสาน หรือสวนยางยั่งยืน จะทำให้จัดการปัญหาได้อย่างยั่งยืน

2)การสนับสนุนศูนย์เรียนรู้เศรษฐกิจพอเพียง ให้มีกิจกรรมขยายผลความรู้ที่ต่อเนื่อง

................

**รูปผังแปลงนายอภิชา ทองสุย**

